Referat frå møte i fagutvalet på historie torsdag 31.01.2008
Til stades: Dan Roger Luneborg Kvilstad, Olaf Sund, Bernt Kristian Bowitz, Øystein Idsø Viken, Henrik Melgaard Christensen, Christine Due Ose, Maria Dikova og Maren Dale Lauten.
Fråfall: Astrid Holmen

Møtet vart satt klokka 14.15
Sak 1: Val av møteleiar og referent.

Dan Roger samrøystes valt som møteleiar. Øystein samrøystes valt som referent.

Sak 2: Konstituering av det nye fagutvalet.

Sak utsett frå allmøtet dagen før.

Fordeling av verv:

· Leiar: Dan Roger Lunestad Kvilstad valt ved akklamasjon. Held fram frå førre semester.

· Nestleiar: Henrik Melgaard Christensen valt ved akklamasjon. Tek øver for Olaf Sund.

· Kasserar: Maria Dikova valt ved akklamasjon. Tek øver for Øystein Idsø Viken.

· Programrådet: Astrid Holmen og Øystein Idsø Viken valt som medlem ved akklamasjon. Astrid held fram frå førre semester, Øystein tek øver for Ingrid Lundestad. Christine Due Ose valt til første varamedlem ved akklamasjon, tek øver for Markus Stuestøl. Maren Dale Lauten valt til andre varamedlem ved akklamasjon, tek øver for Svein Sørlie Lund.  
· Instituttrådet: Olaf Sund valt ved akklamasjon. Held fram frå førre semester. Maren Dale Lauten valt til varamedlem ved akklamasjon. Tek øver for Svein Sørlie Lund.

· Sekretær: Christine Due Ose valt ved votering med 6 stemmer, mot Henrik Melgaard Christensen 1 stemme, 1 fråhaldt frå å stemma. Tek øver for Håkon Stenseth.
· IT-ansvarleg: Christine Due Ose valt ved akklamasjon. Tek øver for Bernt Kristian Bowitz. (Bernt stiller opp til råds der det trøngs.)

· Vaffelansvarleg: Maren Dale Lauten valt ved akklamasjon. Tek øver for Alexander Tresvig.

· PR-ansvarleg: Maria Dikova valt ved akklamasjon. Tek øver for Markus Stuestøl.

Det nye fagutvalet konstituert 14.40
Sak 3: Rydding av masterlesesalen
Dato for rydding av masterlesesalen satt til måndag 4. februar klokka ni. Markus Stuestøl ordnar fordelinga av lesesalplassar fredag 1. februar. Lagringsplassen i kjellaren på NHA, som måtte ryddast eller sendast til fjernarkivet, allereie teke hand om av Dan Roger og Olaf. 

Sak 4: Middag for fagutvalet

Dato satt til 12. februar. Vaffelansvarleg Maren tek hand om tinging av restaurant. Ynskje framsett om at Øystein skulle delta i prosessen, imøtekommen. 

Sak 5: Orientering om kutt i faglege sosiale middel.

Dan orienterte om at 2/3 av dei sosiale midla på programmet blir kutta, som eit ledd i ei generell nedskjering på universitetet. Det er vidare mogleg historie ikkje vil bli råka i like stor grad av vedtaket, då ein har vore flink til å bruka pengar, og dei løyva pengane for førre semester nærmast vart brukt opp. Orienteringsmøte med Marianne Marjanovic om saka annonsert på e-post den 8. februar. Dan Roger, Olaf og Christine stiller frå fagutvalet.
Sak 6: Fagkritisk dag 27. mars 2008

Komiteen samansett av Olaf, Dan Roger og Øystein har arbeida noko med fagkritisk dag. Olaf og Øystein orienterte om prosessen der ein har hatt ein idémyldring kring tema og paneldeltakarar, samt presentert det førebelse resultatet til programleiaren, Odd Arvid Storsveen. Komitéen held eit møte straks etter fagutvalsmøtet, og det vart framsett eit ynskje om fleire medlem, utan at det førte fram. Ein har freista å leiga Uglebo til arrangementet, og då frå klokka fire om ettermiddagen. Øystein har derimot motteke ein e-post frå utlånsansvarleg som opplyser at dei ikkje leigar ut lokalet i to timar etter klokka fire, men berre i fem timer etter klokka seks. Kafé uglemor skal visst nok halda open same dag, og det blir dermed freista å finna alternativ til Uglebo, eventuelt, mekla seg fram til ei løysning med 

”Uggla”. 
Sak 7: Aktuelt
- Henrik har prata med vaktmeisteren om høve for byte av møblar på pauserommet på NHA, og har fått opplyst om at det finst eit oppfylt møbellager på Frisjå(?). Henrik og Bernt dreg ein dag i laupet av neste veke dit for å finna noko ”fraîcht” møblement til mastergradsstumpene.

- Olaf tok opp at kantina på NHA stenger klokka to, mot tidlegare sedvane om å halda opent òg etter stengjetid for kantina, slik at studentar kan bruka lokalane til kollokviegrupper og sosial aktivitet. Etter ein noko uvesentleg debatt kring stengningsgrunnlaget vart det vedtatt å støtta opp om eit forslag der alle som har kort kan koma seg inn i lokalane. Astrid er allereie på saka.

- Christine opplyste om eit generelt sakn mellom mastergradsstudentane for sosiale arrangement. Ho kom med forslag om at det kunne arrangerast noko i retning av ”Mastergradspils” og ballspel for programstudentane. Olaf opplyste om at fanst privat organisert ballspeleri blant historienerdar allereie, og at ein mogleggens kunne samkøyra seg noko med dei. Ein kom fram til at ein kan følgja opp slike arrangement, utan at det vart bestemt at fagutvalet skulle ta noko initiativ i saka. Som ein del av denne saka opplyste Christine om at lap-studentar ikkje får informasjon frå IAKH. Det vart hevda at ein før har freista å gjera noko med dette, utan at det har ført fram. Vedtatt likevel at Christine skal gjera eit framstøyt via e-post for å få lap-studentane inkorporert i historie si e-postliste.
- Neste møte vart fastsett til måndag 11. februar klokka 14.15. Ny møtedato vedtatt til å vera måndag 14.15.

Møte vart heva 15.35

Øystein Idsø Viken
